Tinigt, (Lɣerba) d awal yesɛan aṭas n unamek, anamek-is sumata yebɣa ad d-yinni abeddel n tmurt. Imi amdan iminig d win iruḥen si tmurt-is ar tmurt n beṛṛa neɣ si taddart-is ar temdinin timeqranin daxel n tmurt. Tamsalt-agi d ayen yellan si zman aqdim, di yall tamurt mačči ala di tmurt n Leqbayel, d acu-t di tudrin n temnaḍt n Leqbayel tinigt ar tmurt n Fransa teṭuqet ladɣa seg ass-mi tefra tegrawla-nni deg useggas n 1962 ar ass-agi, tinigt n izayriyen ladɣa n iqbayliyen ar tmurt n lbarani sumata, ladɣa ar Fransa si mal tettzad, di yall aseggas uṭṭun n wid yettruḥun ar Fransa yettali, di laḥessab n Sayad, deg useggas n 1973, llan azal n 2298 irgazen izayriyen d 1172 n tlawin tizayriyen i yezweǧen dinna di Fransa, acku fiḥel ma usan-d ar tmurt i wakken ad zweǧen. Lɣerba d asentel ageǧdan di tezrawt-nneɣ, yettwaḥesab 10 Adolphe Hanoteau., Poésie populaire de la kabylie de Djurdjura », l’imprimerie impérial, Paris, 1867, pp 287-294.